ทุ่งใหญ่นเรศวรป่าต้องห้าม
ป่าอาถรรพณ์ ไม่เชื่ออย่าลบหลู่,ย้อนกลับไปก่อนจะถึงเหตุการณ์ทางการเมือง 14 ตุลาฯ,ป่าทุ่งใหญ่ หรือทุ่งนเรศวร ซึ่งเป็นป่าที่อุดมสมบูรณ์ที่สุดของประเทศไทยก็ว่าได้,เป็นพื้นที่ มรดกโลก ที่อุดมไปด้วยป่าที่มีพันธุ์ไม้นานาชนิดหาดูได้ยาก ขอบเขตป่าอยู่พื้นที่รอยต่อ 3 จังหวัด คือ กาญจนบุรี อุทัยธานี และตาก,มีสัตว์ป่านานาชนิดที่ใกล้จะสูญพันธุ์ แต่ที่นี่มีครบทุกอย่างที่ได้รับการสงวนรักษาเอาไว้เป็นอย่างดี,แต่ก็เกิดเหตุเข้าจนได้,เมื่อเจ้าหน้าที่เขตรักษาพันธุ์สัตว์ป่าทุ่งใหญ่นเรศวร ด้านตะวันตก ได้เข้าจับกุมนายเปรมชัย กรรณสูต ประธานบริหารและกรรมการ บมจ.อิตาเลียนไทย กับพวกอีก 3 คน ลักลอบตั้งแคมป์พักแรมในจุดบริเวณป่าห้วยปะชิ ในเขตรักษาพันธุ์สัตว์ป่าทุ่งใหญ่นเรศวร ต.ชะแล อ.ทองผาภูมิ จ.กาญจนบุรี,พบอาวุธปืนร้ายแรงและซากสัตว์หลายชนิดโดยเฉพาะเสือดำ,ก็เป็นเรื่องเป็นราวใหญ่โต เพราะเป็น คนดัง ที่สังคมรู้จักกันดี เนื่องจากเป็นบริษัทรับงานสัมปทานรัฐ ไม่ว่าจะเป็นถนน สิ่งก่อสร้างโครงการใหญ่และรถไฟฟ้าใน กทม.หลายแห่ง,ว่าที่จริงแล้ว เรื่องราวในลักษณะนี้ไม่น่าจะเกิดขึ้นมาได้ เพราะทั้งโลกกำลังรณรงค์เพื่ออนุรักษ์ป่าและสัตว์ป่าต่างๆ,ประเด็นสำคัญก็คือจะต้องมีการสอบสวนทุกอย่างให้กระจ่างตั้งแต่การเข้าไปในป่าได้อย่างไร เอาอาวุธร้ายแรงเข้าไปได้อย่างไร,เจ้าหน้าที่รู้เห็นเป็นใจหรือไม่?,เพราะถือเป็นเรื่องใหญ่และร้ายแรงที่เจ้าหน้าที่รัฐจะต้องเอาความจริงให้ปรากฏ ที่หวั่นใจกันก็คือจะจัดการ คนดัง ได้หรือไม่,ที่มีภาพถ่ายชัดเจนในป่าที่เกิดเหตุ,อีกทั้งจะต้องลงโทษอย่างหนัก เพื่อไม่ให้เป็นเยี่ยงอย่าง ไม่ว่าจะเป็นใครก็ตาม ควรจะมีสำนึกเพราะมีจิตใจที่โหดเหี้ยมเกินปกติ,ที่เริ่มต้นว่าเป็นทุ่งใหญ่นเรศวรนั้นเคยมีเหตุที่ทำให้รัฐบาลหงายเก๋งมาแล้ว เมื่อสมัยรัฐบาลจอมพลถนอม กิตติขจร เป็นนายกฯ ซึ่งอยู่ในระบอบเผด็จการทหารเต็มใบ,ปรากฏว่า ฮ.ของทหารตกที่นครปฐมและได้พบซากสัตว์เป็นจำนวนมากใน ฮ.ลำนั้น คาดว่าจะบรรทุกคนและสัตว์หนักเกินไป,จอมพลถนอมให้สัมภาษณ์นักข่าวสั้นๆว่า ไปราชการลับ มา,จะไปรู้มาก่อนหรือไม่รู้ก็ไม่ทราบได้ว่ามีข่าวออกมาเผยแพร่แล้วว่าพบ ฮ.ตกและมีซากสัตว์เต็มลำเครื่องบิน,ข้อเท็จจริงไม่ได้ไปราชการลับแต่อย่างใด กลายเป็นว่าไปล่าสัตว์ที่ทุ่งใหญ่นเรศวร กาญจนบุรี และมีการขุดคุ้ยพบว่ามีการตั้งแคมป์ในป่าดังกล่าว,ยังพบอีกว่ามีคนใหญ่คนโตคนดังร่วมไปกับขบวนนี้ด้วย,นั่นเป็นชนวนสำคัญ ซึ่งส่งผลกระทบต่อการเมืองโดยตรง และเชื่อมต่อมาถึงเหตุการณ์ 14 ตุลาฯ จนทำให้รัฐบาลเผด็จการทหารยุค ถนอม-ประภาส,สิ้นสุดยุคทหารครองเมืองอันยาวนาน,กรณีนี้แม้จะเป็นเพียงจุดเล็กๆที่ไม่น่าเชื่อว่าจะนำไปสู่ความเปลี่ยนแปลงทางการเมืองนำประเทศกลับมาสู่การเมืองปกติ,ก็อย่าให้เป็นอาถรรพณ์อีกก็แล้วกันโดยมี ป่าทุ่งใหญ่ เป็นฉากการเมืองในยุคสมัยปัจจุบันที่มีเศรษฐีคนดังเข้ามาเกี่ยวข้อง,พูดถึงเรื่องนี้แล้วก็คิดถึง นาฬิกาพี่ใหญ่ ขึ้นมาทันที.,สายล่อฟ้า
ป่าทุ่งใหญ่ หรือทุ่งนเรศวร ซึ่งเป็นป่าที่อุดมสมบูรณ์ที่สุดของประเทศไทยก็ว่าได้ เป็นพื้นที่ มรดกโลก ที่อุดมไปด้วยป่าที่มีพันธุ์ไม้นานาชนิดหาดูได้ยาก ขอบเขตป่าอยู่พื้นที่รอยต่อ 3 จังหวัด คือ กาญจนบุรี อุทัยธานี และตาก
กล้าได้กล้าเสีย,สายล่อฟ้า,ทุ่งใหญ่นเรศวร,ล่าสัตว์,เปรมชัย กรรณสูต